CELEX: 32008R0231
Language: sl
Date: 2008-03-14
Title: Uredba Komisije (ES) št. 231/2008 z dne 14. marca 2008 o izdaji uvoznih potrdil za olivno olje v okviru tunizijske tarifne kvote

15.3.2008   
            
            
               SL
            
            
               Uradni list Evropske unije
            
            
               L 73/5
            
         
      UREDBA KOMISIJE (ES) št. 231/2008
   z dne 14. marca 2008
   o izdaji uvoznih potrdil za olivno olje v okviru tunizijske tarifne kvote
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 2000/822/ES z dne 22. decembra 2000 o zaključku sporazuma v obliki pisemske izmenjave med Evropsko skupnostjo in Republiko Tunizijo o ukrepih o vzajemni liberalizaciji in spremembi kmetijskih protokolov o pridružitvenem sporazumu ES/Republika Tunizija (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti njenega člena 7(2),
   ob upoštevanju naslednjega:
   
               (1)
            
            
               Člen 3(1) in (2) protokola št. 1 Evropsko-sredozemskega sporazuma, ki ustanavlja zvezo med Evropskimi skupnostmi in njihovimi državami članicami na eni strani in Republiko Tunizijo na drugi strani (3), odpira tarifno kvoto z dajatvijo nič za uvoz neobdelanega olivnega olja pod oznakama KN 1509 10 10 in 1509 10 90, popolnoma pridelanega v Tuniziji in neposredno prenešenega iz te države v Skupnost, v za vsako leto predvideni količinski meji.
            
         
               (2)
            
            
               Člen 2 Uredbe Komisije (ES) št. 1918/2006 z dne 20. decembra 2006 o odprtju in zagotavljanju upravljanja tarifnih kvot za olivno olje s poreklom iz Tunizije (4) prav tako določa mesečne količinske meje za izdajanje dovoljenj.
            
         
               (3)
            
            
               Zahtevki so bili vloženi pri pristojnih oblasteh v skladu s členom 3(1) Uredbe (ES) št. 1918/2006 za izdajo uvoznih dovoljenj za skupno količino, ki presega mejo 4 000 ton, določeno za mesec marec.
            
         
               (4)
            
            
               V teh okoliščinah mora Komisija določiti koeficient zmanjšanja, ki omogoča izdajo dovoljenj sorazmerno z razpoložljivo količino –
            
         SPREJELA NASLEDNJO UREDBO:
   Člen 1
   Zahtevkom za uvozna dovoljenja, vloženim 10.. in 11. marca 2008 v okviru člena 3(1) Uredbe (ES) št. 1918/2006, se ugodi do 77,057570 % od zahtevane količine. Za mesec marec je dosežena določena meja 4 000 ton.
   Člen 2
   Ta uredba začne veljati 15. marca 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. marca 2008
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 336, 30.12.2000, str. 92.
   
      (2)  UL L 238, 1.9.2006, str. 13. Uredba, kakor je bila spremenjena z Uredbo (ES) št. 289/2007 (UL L 78, 17.3.2007, str. 17).
   
      (3)  UL L 97, 30.3.1998, str. 1.
   
      (4)  UL L 365, 21.12.2006, str. 84.